google/wiki40b huggingface dataset:
Jiří Vokuš

Mjr. PhDr. Jiří Vokuš je bývalý český moderátor a major Polície Českej republiky. V rokoch 1980-1991 pôsobil ako starší referent špecialista IX. správy Federálneho ministerstva vnútra (správa pre politickovýchovnú, vzdelávaciu, kultúrnu a propagačnú činnosť FMV) v Ústrednej redakcii armády, bezpečnosti a brannosti (ÚRABB) Československej televízie. Moderoval relácie Federálna kriminálna ústredňa pátra, radí, informuje a Na stope (čes. Na stopě). V roku 2008 odišiel podľa Služobného zákona do civilu, pričom obdržal mesačný výsluhový dôchodok vo výške viac ako 20-tisíc Kč. V súčasnej dobe pôsobí ako Zástupca vedúceho Preventívne informačného odboru na Úseku mediálnej komunikácie Policajného prezídia Českej republiky, kde odpovedá na otázky novinárov a občanov, spracováva tlačové správy, vystupuje v spravodajských a publicistických programoch, zabezpečuje prípravu cyklu televíznych relácií pod názvom "Na stope".
Montarlot-lès-Rioz

Poloha

Obec má rozlohu 9,66 km². Najvyšší bod je položený 365 m n. m. a najnižší bod 243 m n. m.

Obyvateľstvo

Počet obyvateľov obce je 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Francheville (Côte-d’Or)

Poloha

Obec má rozlohu 31,65 km². Najvyšší bod je položený 563 m n. m. a najnižší bod 344 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ždiarska dolina (Polomka)

Ždiarska dolina je dolina na južnej strane Kráľovohoľských Tatier.
Preteká ňou Ždiarsky potok. Prechádza ňou zeleno-značkovaný chodník z Polomky do sedla Homôľka.
Krakovské geto

Krakovské geto pre obyvateľov židovského pôvodu v Krakove bolo jedno z piatich najväčších get, ktoré vytvorili nacisti v Generálnom gouvernemente počas 2. svetovej vojny.

Likvidácia geta

Od 30. mája 1942 začalo systematické vyvážanie osôb do koncentračných táborov. V nasledujúcich mesiacoch bolo vyvezených tisíce osôb.
27. októbra 1942 bolo 5 tisíc osôb (vrátane chorých a detí zo sirotinca) odvezených do vyhladzovacieho tábora v Bełżci. O deň neskôr ďalších 6 tisíc osôb odviezli alebo odviedli do koncentračného tábora v Płaszowe.
Koncom roku 1942 bolo geto rozdelené na dve časti - časť A - určenú pre osoby schopné práce a časť B - pre deti, chorých a starých. Medzi oboma časťami sa dalo pohybovať iba na priepustku, ktorá sa dala len veľmi ťažko získať. V marci 1943 boli osoby z časti A na príkaz veliteľa koncentračného tábora v Płaszowe Amona Götha prevedené do jeho tábora.
Ku konečnej likvidácii geta došlo 13. - 14. marca 1943. Operáciu riadil SS-Sturmbannführer Willi Haase. Asi 8 tisíc Židov, ktorých uznali ako práceschopných, previedli do tábora v Płaszowe. Približne 2 tisíc osôb Nemci zabili priamo pri likvidácii geta, zvyšok transportovali do koncentračného tábora Auschwitz-Birkenau.
Krátko pred zahájením druhej svetovej vojny žilo v Krakove asi 64 tisíc obyvateľov židovského pôvodu. Konca vojny sa dožilo necelých tisíc z nich.
Rebríček ATP

Rebríček ATP (angl. ATP Ranking) je poradie tenistov, ktoré zostavuje Association of Tennis Professionals (ATP) na základe dlhodobých výsledkov profesionálnych turnajov. Nový rebríček sa zverejňuje zvyčajne v pondelok a zahŕňa body získané na turnajoch okruhu ATP za posledných 52 týždňov. Pre dvojhru a štvorhru sú zostavované samostatné rebríčky.
Rebríček je oficiálne určený na kvalifikovanie a nasadzovanie tenistov do turnajov. Okrem toho sa, najmä v médiách, používa ako jednoduchý spôsob merania úrovne jednotlivých tenistov.
Okrem týchto rebríčkov pre nasadzovanie do turnajov sa do roku 2008 počítalo ešte poradie ATP Race, ktoré sa na začiatku každej sezóny nulovalo a slúžilo iba na určenie, ktorých osem najlepších tenistov sa zúčastní záverečného Turnaja majstrov.
Martin Šrámek

Začiatky

Narodil sa v  Bratislave. Komponovaniu hudby sa venuje od svojich 15 rokov. Neskôr začal navštevovať súkromné hodiny gitary u Andreja Hrušku, ktorý sa stal jeho hudobným mentorom a neskôr spoluproducentom v ich spoločnom nahrávacom štúdiu. V rokoch 2002 až 2005 študoval na Konzervatóriu v Bratislave odbor spev, tonálnu a jazzovú harmóniu. V roku 2004 absolvoval externé štúdium v Holandsku. Je absolventom Vysokej školy múzických umení v Bratislave odbor herectvo.

2009 - súčasnosť

V roku 2009 spoločne s Andrejom Hruškom založili štúdio Littlebeat. Pre film Slovenský film Čerešňový chlapec (2011) spoluprodukoval hudbu. V roku 2014 bol v show X Factor (Slovensko) súčasťou produkčného tímu porotkyne  Celeste Buckingham. V rokoch 2015/2016 absolvoval kompletné koncertné turné White Show s  Majkom Spiritom ako hlavný vokalista, aranžér sprievodných vokalistov, producent a spoluaranžér živého prevedenia koncertného repertoáru. V roku 2016 absolvoval koncertné turné 50 Fifty Fifty s  Luciou Bílou ako hlavný vokalista, doprovodný vokalista, aranžér doprovodných vokalistov, producent a spoluaranžér časti prevedenia koncertného repertoáru. Koncertné turné 50 Fifty Fifty videlo počas 3 dní na Slovensku 21 000 divákov. V roku 2016 absolvoval koncertné turné Primetime s  Majkom Spiritom ako hlavný vokalista, aranžér doprovodných vokálov, producent a spoluaranžér prevedenia koncertného repertoáru. V roku 2017 sa do kín dostal Slovenský film Piata Loď / Little harbour, v ktorom je možné počuť aj zremixovanú verziu Martinovej autorskej skladby I Was Wrong v jeho speváckom prevedení.

Spolupráce

Medzi interpretov, s ktorými na Slovensku a v Česku spolupracoval, patria:  Celeste Buckingham, Lucie Bílá, Majk Spirit, Zdenka Predná, Tina, Monika Bagárová, Rytmus,  Ego, Igor Kmeťo ml.,  Ego, Vladis, Separ,  Čis T, Klára Vytísková, Martin Madej, Lavagance, Katarína Knechtová, Adam Mišík, Buranowski, Peter Cmorík a iný. Medzi zahraničné spolupráce patrí spolupráca so speváčkou Maysa Leak (členka funkovej formácie Inkognito a žiačka Stevieho Wondera) z roku 2013 vo Westlake Studios v LA a v tom istom roku aj spolupráca so skladateľom Alanom Ray Scottom (15 rokov pracoval ako skladateľ pre vydavateľstvo Motown, spolupracoval aj s Celine Dion, Luther Vandross, Cyndi Lauper, Gloria Estefan, Roberta Flack, The Allman Brothers, Sheena Easton, The Neville Brothers, Pat Benatar, Patti LaBelle, The Pointer Sisters, Rick Springfield a Johnny Mathis).
Syntetická definícia

Syntetická definícia je definícia nového pojmu na základe dohody (konvencie); nie je to svojvoľná definícia, ale musí spĺňať kritérium jednoznačnosti - definuje jediný pojem. Syntetická definícia stanovuje význam výrazu novo zavádzaného.
Dařenec

Ochrana

Predmetom ochrany je prírodný zmiešaný listnatý porast duba, hrabu a lipy (hrabodubového lesa a bukov) s bohatou kvetenou.
Z vodopisného hľadiska patrí celé územie do povodia nižšieho rádu rieky Odry. Oblasť bezprostredne prilieha k oderskej nive.

História

Polesie v minulosti patrilo panstvám Lichnovských a Rotschildovcov, ktoré tu mali svoje územné hranice. Pred nimi bolo majetkom Eichendorfovcov zo Šilheřovic. Majitelia panstva si tu nechávali vysádzať tzv. hraničné duby, z ktorých niektoré pretrvali dodnes. Medzi ne patrí aj Mechtildin dub čiže "Mechtildeneiche", v blízkosti ktorého je bludný balvan zo škandinávskej ruly, ktorý bol dovlečený ľadovcom. Dub je v súčasnosti už značne poškodený, okrem iného i požiarom dutiny od založeného ohňa.
Trans-en-Provence

Poloha

Obec má rozlohu 16,99 km². Najvyšší bod je položený 272 m n. m. a najnižší bod 100 m n. m.

Obyvateľstvo

Počet obyvateľov obce je 5 515 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Art of Computer Programming

The Art of Computer Programming (Umenie programovania počítačov, skracované na TAOCP) je mnohozväzková odborná monografia amerického informatika Donalda Knutha. Obsahuje najdôležitejšie znalosti z informatiky, opis základných algoritmov, ich matematickú analýzu atď. Toto dielo sa vo všeobecnosti považuje za základnú príručku odboru; americký vedecký časopis American Scientist ho zaradil do zoznamu 100 najdôležitejších „kníh o vede“ (obsahuje aj čisto populárizačné diela, životopisy, niekoľko románov a pod.) 20. storočia; TAOCP je medzi dvanástimi titulmi kategórii monografií o „fyzikálnych vedách“, čím sa Knuth zaradil po boku osobností ako napr. Paul Dirac či Albert Einstein.
Kniha ešte stále nie je dokončená, v súčasnej dobe existujú prvé tri zväzky, na ďalších autor pracuje. Pôvodný autorov plán bol vydať celé dielo ako jeden zväzok o desiatich kapitolách, čoskoro však zistil, že do jednej knihy sa nevojde také množstvo informácií, ktoré by tam chcel uviesť. V súčasnej dobe autor pracuje na štvrtom dieli, ktorý bude zrejme rozdelený do troch zväzkov, po nich by mal nasledovať piaty diel. Dosiaľ nie je jasné, či by mala monografia pokračovať ešte ďalšími dvomi už špecializovanejšími dielmi týkajúcimi sa formálnych jazykov.
V priebehu práce na TAOCP Donald Knuth zistil, že mu nevyhovuje kvalita dostupných typografických prostriedkov na sazbu matematických výrazov. Preto vytvoril počítačový typografický systém TeX, v ktorom sa pripravujú dnešné vydania knihy.
Pri všetkých algoritmoch v knihe je uvedená implementácia v jazyku symbolických inštrukcií fiktívneho počítača nazvaného MIX (v novšom vydaní potom jeho aktualizovanej RISC verzie nazvanej MMIX). Z výučbových dôvodov vzniklo mnoho emulátorov tohoto počítača (napr. GNU MDK), ktoré umožňujú skúšať tieto programy a riešiť cvičenia uvedené v knihe.
Kirtland

Kirtland je mesto v americkom štáte Ohio, ktoré má dnes takmer 7 000 obyvateľov. Nie je nijako rozľahlým mestom, ale zohralo dôležitú úlohu v dejinách USA.
Je známe predovšetkým vďaka tomu, že bolo strediskom mormonského náboženstva. Pod vedením Josepha Smitha tu bol postavený Chrám, ktorý je ústredným symbolom mesta. Dnes je táto budova v správe Kristovej komunity.
Samuel Láni

Životopis

Jeho otec bol Ondrej Láni a matka Zuzana rod. Hartmannová.
Najprv študoval na gymnáziu v Kežmarku, neskôr v Košiciach a v roku 1823 ukončil inžinierske štúdium na Institutum geometricum v Pešti.
Zaujímal sa o výtvarné umenie a kartografiu. Už od roku 1824 pracoval ako kartograf v Novohradskej stolici, kde sa zaoberal mapovaním Dunaja. V rokoch 1834 – 1846 pracoval na meraní Tisy a jej prítokov a od roku 1849 pracoval na modro-kamenskom panstve rodu Balaša. Tu vytvoril mnohé mapy obcí a území, ktoré sa zachovali v Orságos Széchenyi Konyvtár.
Samuel Láni sa zároveň venoval maľbe a je autorom mnohých obrazov a kresieb zámkov Novohradu. Jeho najznámejšie dielo, ktoré sa mu neskôr stalo svetoznámym, je jeho autoportrét s Jacobovou čiapkou z roku 1840, ktorý je vystavený v Maďarskej národnej galérii v Budapešti. Je to olej na plátne, veľkosť 50 x 63 cm. Tento autoportrét bol neskôr prenesený na sériu poštových známok maďarských maliarov.
Cesta II. triedy 426 (Slovensko)

Priebeh

Cestná komunikácia sa začína hraničnom prechode Skalica-Sudoměřice do Česka. Cesta prechádza okolo Skalice, pričom južne od mesta sa križuje s cestou III/1146. Následne pokračuje juhozápadným smerom okolo obcí Vrádište a Kátov do mesta Holíč, pričom sa križuje s cestou III/1121 a dvakrát s cestou III/1127. V Holíči cesta končí na križovatke s cestami I. triedy I/2 a I/51.

História

Pred rokom 1950 viedla cesta II/426 len na území Česka, táto časť cesty však bola v roku 1950 preklasifikovaná na cestu I. triedy I/55 a cesta II/426 bola presmerovaná na Slovensko cez Skalicu do Holíča. Medzi rokmi 1958 a 1963 bola postavená nová cesta Holíč – Kúty a táto bola zaradená do cesty II/426.
Po výstavbe diaľnice D2 Brno – Bratislava bol úsek pôvodnej cesty I/2 v českej časti federácie degradovaný (na II/425 a II/602), v slovenskej časti federácie však cesta I/2 zostala cestou I. triedy a bola predĺžená do Holíča prekategorizovaním úseku cesty II/426.

Cesta II/426A

Cesta II. triedy 426A bola cesta II. triedy pri Skalici. Jej dĺžka bola 4,389 km, začínala sa na štátnej hranici s Českom západne od obce Sudoměřice a začínala na križovatke s II/426 (v tom čase prieťah mestom Skalica) juhozápadne od centra mesta Skalica. Viedla súbežne so železničnou traťou č. 114, zo západu obchádza Skalicu (popri miestnej železničnej stanici). Na území Česka pokračuje ako cesta I. triedy 70 (v dĺžke cca 800 m), ktorá sa následne napája na cestu I. triedy 55. V roku 2011 bol úsek zaradený do cesty II/426 a pôvodný prieťah cez mesto Skalica bol rozdelený do ciest III. triedy a miestnych komunikácií.
Plouzélambre

Poloha

Obec má rozlohu 7,84 km². Najvyšší bod je položený 126 m n. m. a najnižší bod 35 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aujols

Poloha

Obec má rozlohu 16,43 km². Najvyšší bod je položený 270 m n. m. a najnižší bod 131 m n. m.

Obyvateľstvo

Počet obyvateľov obce je 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Braisia

Braisia (starogr. Βραισία – Braisia, lat. Braesia) je v gréckej mytológii dcéra cyperského kráľa Kinyra a jeho manželky Metharmy.
Braisia bola podľa antického autora Apollodora z Atén, dcéra cyperského kráľa Kinyra, ktorá mala dve sestry, Laogoru a Orsediku a bratov Oxypora a Adónida (podľa tejto verzie, podľa inej bol Adónis plodom incestného vzťahu Kinyra a jeho dcéry Myrrhy).
Ján Dechet

Životopis

Študoval na gymnáziu v Nitre, roku 1934 absolvoval teológiu v Olomouci. V roku 1934 bol vysvätený a inkardinovaný do trnavskej apoštolskej administratúry. Ako kaplán pôsobil na viacerých miestach. V rokoch 1937 – 1939 bol prefektom kňazského seminára v Bratislave. Odtiaľ bol preložený za farára a dekana v Senohrade, Bzovíku a Ivanke pri Dunaji.
Po prevzatí moci komunistami vo februári 1948 sa stal členom Akčného výboru Slovenského národného frontu v Ivanke pri Dunaji a neskôr predsedom Diecézneho mierového výboru katolíckeho duchovenstva. V roku 1949 spoluzakladal tzv. Katolícku akciu, ktorú vtedajší biskupi tvrdo odsúdili pastierskym listom ako rozkolnícku. Keď sa po smrti biskupa Andreja Škrábika uvoľnil biskupský stolec v Banskej Bystrici, štát neuznal právoplatne zvoleného kapitulného vikára Daniela Briedoňa, donútila ho k abdikácii a 13. februára 1950 ho Slovenský úrad pre veci cirkevné vymenoval za administrátora diecézy. Diecézu spravoval z hospodárstej stránky, duchovnú stránku riadil nitriansky biskup Eduard Nécsey. Vzhľadom k tomu, že neboli dodržané predpisy kánonického práva, 18. februára 1950 Svätá Stolica Jána Decheta exkomunikovala, „pretože sa opovážil prijať od laickej vrchnosti úrad správcu uprázdnennej banskobystrickej diecézy“. Exkomunikáciu sňal trnavský apoštolský administrátor Ambróz Lazík na základe mimoriadnych fakúlt, ktoré dostal od Svätej stolice začiatkom roka 1950. Podmienkou sňatia exkomunikácie, bolo Dechetovo odstúpenie z funkcie administrátora. To sa však nikdy neuskutočnilo.
V roku 1955 ho komunistický režim vyznamenal vysokým štátnym vyznamenaním – Radom republiky.
Ján Dechet zomrel v roku 1968 v Bratislave.
LG Optimus Zip

LG Optimus Zip (známy aj ako LG Enlighten a LG Eclypse) je androidový smartfón, ktorý vyrába spoločnosť LG Electronics. Uvedený bol 22. septembra 2011 v USA.
Beží na ňom operačný systém Android 2.3, používa procesor Qualcomm MSM7627T s frekvenciou 800 MHz, grafický procesor Adreno 200, má 512 MB RAM a 150 MB úložného priestoru, ktorý je možné rozšíriť microSD kartou do 32 GB. Displej má veľkosť 3,2 palcov a rozlíšenie 320x480 HVGA. Obsahuje kameru s rozlíšením 3 Mpix, ktorá je schopná nahrávať video s rozlíšením 640x480 pri 24 fps. Napája ho batéria s kapacitou 1500 mAh.
Ján Jaško

Klubový hokej

Bol dlhoročným hráčom Slovana Bratislava. Od roku 1989 až do ukočenia kariéry v roku 1997 hrával vo fínskom Kalajoki Junkarit. Bol draftovaný v roku 1982 tímom Quebec Nordiques v 12. kole z 248. miesta.

Prvé pôsobenie v Maďarsku

Počas prvého trénerského pôsobenia v Maďarsku viedol tamojšiu reprezentáciu a zároveň klub Alba Volán Székesfehérvar (2000-03), s ktorým získal dva maďarské tituly a vyhral aj interligu (2003).

Slovensko

Po návrate na Slovensko sa stal trénerom HKM Zvolen. Neskôr sa popritom stal aj asistentom reprezentačného trénera Františka Hossu. V priebehu sezóny 2005/06 trénoval až tri extraligové kluby - začal vo Zvolene, neskôr prevzal Slovan Bratislava a napokon viedol HK Dynamax Nitra (hoci len v štyroch semifinálových stretnutiach, keď prekvapujúco nahradil Antonína Stavjaňu).

Reprezentácia do 20 rokov

V júni 2006 sa stal trénerom slovenskej reprezentácie do 20 rokov, na najbližšom svetovom šampionáte (ktorý sa konal na prelome rokov) však jeho zverenci neuspeli, keď vyhrali jediný zápas v skupine o záchranu proti Bielorusku. Udržanie sa v najvyššej kategórii im zabezpečila až následná výhra Švajčiarska s Nemeckom. Po šampionáte Výkonný výbor SZĽH Jána Jaška spolu s celým realizačným tímom odvolal z funkcie.

Znovu v Maďarsku

Niekoľko dní po odvolaní z postu trénera slovenskej dvadsiatky ho znovu oslovilo vedenie Székesfehérvaru a ponúklo mu miesto. Išlo o prekvapenie, keďže klub viedol domácu ligu a úspešne si počínal aj v základnej časti interligy. Riaditeľ klubu Gábor Ocskay to odôvodnil tým, že dovtedajší český tréner Karel Dvořák pre jazykovú bariéru nedostatočne komunikoval s hráčmi. Ján Jaško pokračoval v úspešnom počínaní v interlige a klub priviedol k celkovému víťazstvu. Rozhodujúci gól vo finále proti slovinskému tímu Slavija Ľubľana strelil slovenský hokejista Michal Šťastný. Vo finále maďarskej súťaže jeho klub porazil rivala z Dunaújvárosu 4:0 na zápasy, Jaško tak zaznamenal svoj tretí maďarský titul.
V novembri 2007 bol však po neuspokojivých výsledkoch mužstva z funkcie prepustený

Rodina

Ján Jaško je druhýkrát ženatý. Z prvého manželstva má dve deti (syn Tomáš je takisto hokejistom). Jeho druhou manželkou je od roku 1999 Radka Zrubáková, bývalá slovenská tenistka, s ktorou má tiež dve deti - syna Nikiho a dcéru Aniku.
Teillé (Sarthe)

Poloha

Obec má rozlohu 11,54 km². Najvyšší bod je položený 103 m n. m. a najnižší bod 52 m n. m.

Obyvateľstvo

Počet obyvateľov obce je 530 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dejiny psychológie

Korene vzniku psychológie môžeme chápať už od vzniku antickej kultúry. Po dlhý čas bol predmet psychológie vymedzovaný filozofickými školami. Zo začiatku bol predmet psychológie určovaný špekulatívnymi teóriami a až po istom čase experimentálnym a empirickým skúmaním.
Genk

Obyvateľstvo

Mesto má približne 64 757 obyvateľov (2010).
Chrám svätého Marka (Belehrad)

Chrám svätého Marka (srb. Црква Светог Марка – Crkva Svetog Marka) v Belehrade je srbský pravoslávny chrám v Tašmajdskom parku neďaleko budovy srbského parlamentu.

História

Chrám bol postavený v rokoch 1931 až 1940 v tradičnom srbsko-byzantskom architektonickom štýle, ktorý pripomína pravoslávne chrámy z raného srbského stredoveku. Jeho architektmi boli bratia P. Krstič a B. Krstič. Chrám bol postavený na mieste chrámu z roku 1835, ktorý bol zničený počas prvej svetovej vojny. V chráme sú uložené ostatky kráľa Štefana Dušana, patriarchu Germana a iných srbských osobností. Nachádza sa tu tiež rodinná hrobka kráľovskeho rodu Obrenovićovcov.
Alizée

Životopis

Alizée sa  od detstva aktívne venovala tancu a vo veku pätnástich rokov (rok 1999) vystúpila v televíznej show pre talenty (Graines de Star) na francúzskej TV stanici, kde pôvodne chcela ukázať tanečné vystúpenie. No kategória tanec bola v tejto show vyhradená iba pre skupiny, a preto sa Alizée zúčastnila na hudobnej súťaži, na ktorej nakoniec dokázala získať ocenenie pre najnádejnejšiu mladú hudobnú hviezdu.
Jej víťazné vystúpenie si všimla speváčka Mylène Farmer spolu s Laurentom Boutonnatom, ktorí hľadali mladú a neopozeranú speváčku na zúčastnenie sa v ich novom projekte. Títo dvaja s Alizée začali spolupracovať a ich práca vyústila do vydania albumu Gourmandises (28. novembra 2000), ktorý vo Francúzsku zbieralo veľké úspechy. 18. marca 2003 Alizée vydala svoj druhý album, Mes Courants Électriques, ktorý bol taký úspešný, ani nie tak ako prvý album. Mes Courants Électriques bol nasledovaný DVD albumom, na ktorom Alizée vystupovala na koncertoch po Francúzsku. 3. decembra 2007 vydala 3. album "Psychédélices". Po vydaní nového albumu dňa 21. januára 2008 vyšiel singel Mademoiselle Juliette, ktorý bude nasledovaný singlom Fifty Sixty. V marci 2008 Alizée navštívila Mexiko aby propagovala svoj nový album Psychédélices. O pár mesiacov na to uskutočnila svoje druhé turné "Psychédélices World Tour" ktoré sa začalo v Rusku, pokračovalo v Mexiku a malo skončiť v Paríži. Po problémoch so svojim manažérom Alizée však skôr koncert v Paríži najprv presunula a nakoniec zrušila.
29. marca 2010 oficiálne vyšiel jej nový album Une Enfant du Siècle. Keďže aj vďaka médiám, pre ktoré bol album veľmi "špeciálny" nedosiahol úspech, sa Alizée podľa zatiaľ nepotvrdených informácií vracia k pôvodnému štýlu hudby (ako jej prvé dva albumy). Nový album by mal byť hotový v roku 2012.

Osobný život

Alizée žila 9 rokov s francúzskym spevákom Jérémym Châtelainom (* 19. októbra 1984) a má s ním jedno dieťa – dcéru Annily (*29. apríla 2005).
Jérémy a Alizée sa rozviedli v roku začiatkom roku 2012. Počas nakrúcania Danse avec les stars na na jeseň 2013 sa Alizée stretla s Grégoire Lyonnetom, ktorého si vzala 18. júna 2016.

Psychédélices World Tour

Psychédélices World Tour je v poradí druhým turné francúzskej popovej speváčky Alizée. Turné poslúžilo na podporu jej tretieho albumu Psychédélices. Turné sa začalo 18. mája 2008 (Rusko, Moskva – Operetta Theatre). Turné ďalej pokračovalo v Mexiku 17. a 18. júna v Mexiko City – Auditorio Nacional a postupne v ďalších mestách Mexika: Guadalajara – Auditorio Telmex, Puebla – Auditorio Siglo XXI, Monterrey – Arena Monterrey. Turné malo skončiť v Paríži; jej koncert bol naplánovaný na október 2008 ktorý bol ale preložený. Jej očakávaný koncert v Paríži presunutý z októbra 2008 na 28. marca 2009 bol ale kvôli problémom s manažérom Alizée zrušený (dôvody zrušenia Alizée vysvetlila v krátkom liste umiestnenom na jej oficiálnej MySpace stránke).
Nebet tepe

Charakteristika

Nebet tepe je jedným zo 6 pahorkov súčasného Plovdivu a spolu s ďalšími dvoma (Džambaz tepe a Taksim tepe) vytvára takzvané „Trojpahorčie“. Pomenovanie Nebet tepe pochádza z tureckého jazyka a to zo slov „nevbet“ (stráž) a „tepe“ (pahorok), vo voľnom preklade, by to teda znamenalo „Strážny kopec“. Na úpätí pahorku v starej časti mesta sa nachádzajú chrámy svätého Konštantína a Heleny a svätej Nedele.

Archeologický komplex Nebet tepe

Archeologický komplex Nebet tepe má priznaný štatút kultúrnej pamiatky národného významu. Nachádza sa na vrcholku pahorku Nebet tepe a sú v rámci neho odkryté zvyšky prvej tu sa nachádzajúcej prahistorickej osady, ktorá tu existovala ešte v dobe medenej 4000 rokov pred naším letopočtom a bola obývaná Tráckymi kmeňmi. Dochované sú hlavne zvyšky hradieb a veží, ale aj iných budov a stavieb, okrem doby medenej aj z obdobia antiky.
Savignac-de-Nontron

Poloha

Obec má rozlohu 9,69 km². Najvyšší bod je položený 303 m n. m. a najnižší bod 185 m n. m.

Obyvateľstvo

Počet obyvateľov obce je 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arménske národné hokejbalové družstvo mužov

Vrcholné podujatia

Arménske družstvo sa zúčastnilo 3 turnajov majstrovstiev sveta, prvýkrát v roku 2013. Na prvom turnaji bolo nasadené do skupiny B divízie, v ktorej dokázalo bodovať v zápasoch s Izraelom a Bermudami, napriek tomu obsadilo až poslednú priečku. O dva roky neskôr na turnaji vo švajčiarskom Zugu bodovalo v jednej zo skupín B divízie iba s Hongkongom, keď s ním remizovalo, potom vo vyraďovacej fáze dvakrát prehralo a skončilo opäť na poslednom mieste. V roku 2017 v Pardubiciach už dokázalo zvíťaziť v 4 stretnutiach a obsadilo konečné 15. miesto.
Šen-jang

Dejiny

Názov Šen-jang je odvodený od rieky Chun(-che), ktorá sa pôvodne nazývala Šen(-šuej) (pchin-jin: Shěnshuǐ).
Územie dnešného Mukdenu bolo osídlené už v neolite zhruba v období pred 7 200 rokmi kultúrou Sin-le (pchin-jin: Xīnlè). Pri vykopávkach bola objavená aj drevorezba vtáka, ktorá je jednou z najstarších drevorezieb na svete.
Corbère-les-Cabanes

Poloha

Obec má rozlohu 4,14 km². Najvyšší bod je položený 300 m n. m. a najnižší bod 125 m n. m.

Obyvateľstvo

Počet obyvateľov obce je 1 023 (2009).
Nasledujúci graf zobrazuje vývoj počtu obyvateľov v obci.
Zdroje: INSEE